b'\n_START_ARTICLE_\nPipiza noctiluca\n_START_SECTION_\nUtseende\n_START_PARAGRAPH_\nEn liten til middelsstor (5-10 mm), middels slank, matt svart blomsterflue. Hunnen har et par firkantede, gule flekker p\xc3\xa5 det andre bakkroppsleddet, ellers er begge kj\xc3\xb8nn helt svarte bortsett fra at f\xc3\xb8ttene er r\xc3\xb8dlige. Fasett\xc3\xb8ynene er tett kledt mer m\xc3\xb8rke h\xc3\xa5r, og m\xc3\xb8tes i pannen hos hannen. Ansiktet er helt flatt og tett h\xc3\xa5rete, antennene m\xc3\xb8rke, smalere hos hunnen enn hos hannen, med naken antenneb\xc3\xb8rste. Bakkroppen er valangt oval, formen er lite forskjellig hos hunnen og hannen. Vingene er litt gr\xc3\xa5aktige med en diffus, m\xc3\xb8rk midtflekk.\n_START_SECTION_\nLevevis\n_START_PARAGRAPH_\nLarvene lever av bladlus i likhet med blomsterfluene i underfamilien Syrphinae, som noen systematikere plasserer denne slekten i. De voksne fluene flyr i mai-september og bes\xc3\xb8ker gjerne blomster.\n_START_SECTION_\nUtbredelse\n_START_PARAGRAPH_\nNavnet "Pipiza noctiluca" omfatter trolig et kompleks av arter som til sammen er utbredt over det meste av Palearktis. I Norge er de utbredt over hele landet bortsett fra i fjellet.'